Nem csak a raktári és ipari munka, de az üzleti, vagy akár egészségügyi felhasználás során is kiemelt jelentőséggel bír, hogy a végeredmény egyszerre jól olvasható és tartós legyen. A címke alapanyagának kiválasztása során éppen ezért igényeinktől függően három lehetőség közül is választhatunk: A Thermo címke időtállósága a legrövidebb, szobahőmérsékleten nagyjából 1-1,5 évig használható. A papír címke ezzel szemben már tartósabb, bizonyos fajtái hűtőházban is használhatók, azonban nem vízálló és éghető is egyben. A legmasszívabb megoldást a műanyag címke jelenti, mely vegyszer- és vízálló, ezért általában kültéren, vagy extrém igénybevétel, ipari körülmények esetén szoktuk használni.